WICE เจ๋ง งบ Q3/59 โตเกือบเท่าตัว หลังรายได้จากการขนส่งเพิ่มขึ้น
WICE เจ๋ง งบ Q3/59 โตเกือบเท่าตัว มาที่ 23.74 ลบ. เพิ่มขึ้น 92% จากปีก่อนมีกำไร 12.37 ลบ. หลังรายได้จากการขนส่งทางทะเล-อากาศเพิ่มขึ้น ขณะที่งวด 9 เดือนมีกำไร 49.42 ลบ. เพิ่มขึ้น 24% จากปีก่อนมีกำไร 39.74 ลบ.
10 พ.ย. 2559

บริษัท ไวส์ โลจิสติกส์ จำกัด (มหาชน) หรือ WICE รายงานผลการดำเนินงานไตรมาส 3/59 สิ้นสุดวันที่ 30 ก.ย.59 มีกำไรสุทธิ 23.74 ล้านบาท หรือมีกำไรสุทธิ 0.04 บาทต่อหุ้น เพิ่มขึ้น 92% จากช่วงเดียวกันของปีก่อนที่มีกำไรสุทธิ 12.37 ล้านบาท หรือมีกำไรสุทธิ 0.02 บาทต่อหุ้น
ทั้งนี้ผลการดำเนินงานที่มีกำไรเพิ่มขึ้นเนื่องจากรายได้จากการขนส่งสินค้าทางทะเล-อากาศเพิ่มขึ้น
ขณะที่ผลการดำเนินงานช่วง 9 เดือนแรกมีกำไรสุทธิ 49.42 ล้านบาท หรือ 0.08 บาทต่อหุ้น เพิ่มขึ้น 24% จากช่วงเดียวกันของปีก่อนที่มีกำไรสุทธิ 39.74 ล้านบาท หรือ 0.08 บาทต่อหุ้น